Document ID: 32007R0698

KOMISIJAS REGULA (EK) Nr. 698/2007
(2007. gada 20. jūnijs),
ar ko nosaka, cik lielā mērā var pieņemt ievešanas atļaujas pieteikumus, kas iesniegti 2007. gada jūnijā par konkrētiem mājputnu gaļas nozares produktiem saskaņā ar Regulu (EK) Nr. 2497/96
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Komisijas 2006. gada 31. augusta Regulu (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (1), un jo īpaši tās 7. panta 2. punktu,
tā kā:
(1)
Komisijas Regulā (EK) Nr. 2497/96 (2) ir noteikts, kā mājputnu gaļas nozarē piemērot noteikumus, kas paredzēti Asociācijas līgumā starp Eiropas Kopienu un Izraēlas valsti.
(2)
Ievešanas atļaujas pieteikumi, kas iesniegti 2007. gada jūnijā pirmajās septiņās dienās par apakšperiodu no 2007. gada 1. jūlija līdz 30. septembrim, pārsniedz pieejamos daudzumus. Tāpēc ir jānosaka, cik lielā mērā var izdot ievešanas atļaujas, paredzot piešķīruma koeficientu, ko piemēro prasītajiem daudzumiem,
IR PIEŅĒMUSI ŠO REGULU.
1. pants
1. Ievešanas atļaujas pieteikumiem, kas saskaņā ar Regulu (EK) Nr. 2497/96 iesniegti par apakšperiodu no 2007. gada 1. jūlija līdz 30. septembrim, piemēro šīs regulas pielikumā norādīto piešķīruma koeficientu.
2. Ievešanas atļaujas pieteikumus par apakšperiodu no 2007. gada 1. oktobra līdz 31. decembrim iesniedz par šīs regulas pielikumā minēto kopējo daudzumu atbilstīgi noteikumiem Regulā (EK) Nr. 2497/96.
2. pants
Šī regula stājas spēkā 2007. gada 21. jūnijā.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 20. jūnijā

Labels: 3
17